Komisijas paziņojums Eiropas Parlamentam atbilstīgi EK līguma 251. panta 2. punkta otrajai daļai par Padomes kopējo nostāju par Eiropas Parlamenta un Padomes Regulu par vitamīnu un minerālvielu, un dažu citu vielu piedevām pārtikai /* COM/2006/0001 galīgā redakcija - COD 2003/0262 */





[pic] | EIROPAS KOPIENU KOMISIJA | Briselē, 13.1.2006 COM(2006) 1 galīgā redakcija 2003/0262 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju par Eiropas Parlamenta un Padomes Regulu par vitamīnu un minerālvielu, un dažu citu vielu piedevām pārtikai 2003/0262 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju par Eiropas Parlamenta un Padomes Regulu par vitamīnu un minerālvielu, un dažu citu vielu piedevām pārtikai 1- INFORMĀCIJAI Datums, kad priekšlikums nosūtīts Eiropas Parlamentam un Padomei (dokuments KOM(2003) 671 galīgais – 2003/0262 (COD): | 2003. gada 10. novembris | Eiropas Ekonomikas un sociālo lietu komitejas atzinuma datums: | 2004. gada 31. marts | Datums, kad Eiropas Parlaments pirmajā lasījumā sniedzis atzinumu: | 2005. gada 26. maijs | Kopējās nostājas pieņemšanas datums: | 2005. gada 8. decembris. | 2- KOMISIJAS PRIEKŠLIKUMA MĒRĶIS Ierosinātā Regula attiecas uz vitamīnu, minerālvielu un dažu citu vielu piedevām pārtikā. Šā priekšlikuma galvenie mērķi ir: - uzlabot preču brīvu apriti iekšējā tirgū - veicināt cilvēku veselības aizsardzību augstā līmenī - paaugstināt uzņēmēju tiesisko drošību un ar samērīgiem pasākumiem veicināt jauninājumu attīstību - gādāt par godīgu konkurenci pārtikas jomā. Ierosinātajā regulā: - uzskaitīti vitamīni un minerālvielas, ko drīkst pievienot (I pielikumā), un vitamīnu preparāti un minerālsāļi, ko drīkst lietot (II pielikumā) - paredzēti daži ierobežojumi attiecībā uz pārtiku, kurai drīkst pievienot vitamīnus un minerālvielas - noteikti kritēriji maksimālā atļautā vitamīnu un minerālvielu daudzuma definēšanai pārtikā, izmantojot Pastāvīgās pārtikas aprites un dzīvnieku veselības komitejas procedūru - noteikts, ka minimālo vitamīnu un minerālvielu daudzumu definē, izmantojot Pastāvīgā pārtikas aprites un dzīvnieku veselības komitejas procedūru - noteikti atbilstoši īpašie noteikumi par tādu produktu iesaiņojumu, noformējumu un reklāmu, kam pievienoti vitamīni un minerālvielas līdztekus vai atkāpjoties no citiem šāda veida horizontāliem noteikumiem, ko piemēro pārtikai - ļauj dalībvalstīm pieprasīt paziņojumu par šādu produktu laišanu tirgū, lai veicinātu uzraudzību - noteikts pamatojums dažu citu vielu, kas nav vitamīni un minerālvielas, pārbaudīšanai un, vajadzības gadījumā, pievienošanai pārtikā. 3- PIEZĪMES PAR KOPĒJO NOSTĀJU 3.1 KOMISIJAS NOSTāJAS KOPSAVILKUMS Komisija atbalsta Padomes pieņemto kopējo nostāju, kas pieņemta ar kvalificētu balsu vairākumu. Tā atbilst Komisijas sākotnējā priekšlikumā paustajiem mērķiem un izmantotajai pieejai un tajā ir ņemti vērā vairāki Eiropas Parlamenta ierosināti grozījumi. 3.2 EIROPAS PARLAMENTA IZDARīTIE GROZīJUMI PIRMAJā LASīJUMā, KURUS KOMISIJA PIEņēMUSI UN KAS IESTRāDāTI KOPēJā NOSTāJā Kopējā nostāja vai nu pilnīgi, vai daļēji atbilst paustajam garam 17 grozījumos no 23 , kas Komisijai ir pieņemami vai nu pilnīgi, daļēji, principā vai arī nepieciešamas izmaiņas teksta redakcijā, un 3 grozījumos, kurus, kā sākotnēji norādīja Komisija, tā nevar pieņemt. Ierobežojumi attiecībā uz vitamīnu un minerālvielu piedevām Kopējās nostājas 4. pantā ir iekļauts 49./rev grozījums un 54./rev grozījums , tā nosakot atkāpi attiecībā uz vitamīnu un minerālvielu piedevām labi aprakstītiem tradicionālajiem dzērieniem, kuros alkohola tilpumkoncentrācija ir augstāka nekā 1,2%. Citas vielas Kopējā nostājā ir apvienots 10. un 11. pants, kas bija Komisijas sākotnējā priekšlikumā par dažu citu vielu pievienošanu pārtikā, tā radot citu 8. pantu, vienkāršojot tekstu un sīkāk aprakstot šādu vielu novērtēšanas procedūru saskaņā ar 34., 35. un 55. grozījumā prasīto. II pielikums Kopējā nostājā ir papildināts Regulas II pielikuma saturs, iekļaujot kalcija sulfātu kā atļauto minerālvielu avotu, ņemot vērā 44. grozījumu . Bez tam tajā pašā pielikumā ir atstāts nātrijs, ortofosforskābes kālija sāļi un piridoksīna dipalmitāts kā vitamīna B6 avots. Šādai nemainītai informācijai ir 45. un 46. grozījumam līdzvērtīga ietekme. Cits 1. grozījums (pēdējā daļa) ir ņemts vērā kopējās nostājas jaunā 8. apsvēruma redakcijā. Komisija, lai gan sākotnēji norādījusi, ka 1. grozījums nebūtu pieņemams, ir gatava pieņemt jauno formulējumu, kas saistīts ar centieniem vienkāršot 2. un 3. panta tekstu (svītrojot tādu jēdzienus kā „atjaunošana”, „pārtikas aizstājēji” un „uzturrādītāju līdzvērtība”). 2. grozījums (pirmā daļa) ir iestrādāta kopējās nostājas 10. apsvērumā. 4. grozījums daļēji un principā ir ņemts vērā 2. apsvērumā un 11. panta 2. punkta otrajā daļā. 5. grozījums un 25. grozījums principā ir iestrādāts 6. panta 6. punkta pārveidotajā tekstā. Komisija atzīst, ka Direktīvas 90/496/EK par pārtikas produktu uzturvielu marķējumu pielikums nav pilnīgs, tādēļ tā var atbalstīt šādu pārveidoto tekstu un ar deklarāciju apņemas atpoguļot grozījumus, ko varētu pieņemt, nākotnē pārskatot iepriekšminēto direktīvu ar regulu par vitamīnu un minerālvielu un dažu citu vielu piedevām pārtikai. 13. un 41. grozījums daļēji ir atspoguļoti 3. panta 3. punktā, kas norāda, ka I un II pielikuma grozījumus pieņems, pamatojoties uz iestādes atzinumu. 16. grozījums daļēji ir atspoguļots 17. panta 1. punkta b) apakšpunktā un 9. panta 2. punkta d) apakšpunktā, kur sākotnējā pārejas posma laikā dalībvalstis savā teritorijā varētu atļaut ievest vitamīnus un minerālvielas, kas nav minētas regulas pielikumos, ar noteikumu, ka Komisijai par to iesniedz dokumentāciju. Šādu vielu sarakstu pēc tam publicē Kopienas reģistrā, kas ir pieejams publiski. 17. grozījums (pirmā daļa) ir iestrādāta kopējās nostājas 17. panta 2. punktā. 31. grozījums ir ņemts vērā 9. panta 2. punkta d) apakšpunktā par valstu noteikumu par obligātu vitamīnu un minerālvielu piedevām publicēšanu Kopienas reģistrā. 38. grozījums (pirmā daļa) daļēji ir ņemts vērā kopējās nostājas 9. panta 2. punkta d) apakšpunktā. Faktiski informācija par vitamīnu un minerālvielu obligātu pievienošanu būs iekļauta Kopienas reģistrā. 39. grozījums daļēji ir ņemts vērā kopējās nostājas 11. panta 2. punkta b) apakšpunktā attiecībā uz ziņojumiem par valsts pieņemtiem aizliegumiem vai ierobežojumiem par dažu citu vielu ierobežošanu. 3.3 EIROPAS PARLAMENTA IZDARīTIE GROZīJUMI PIRMAJā LASīJUMā, KURUS KOMISIJA PIEņēMUSI UN KAS NAV IESTRāDāTI KOPēJā NOSTāJā Tā kā ir bijusi nopietna Komisijai pieņemamo Parlamenta grozījumu un kopējās nostājas saskaņošana, Komisija pieņem kompromisa variantu, kurā gan neietilpst daži grozījumi, kurus tā būtu varējusi pieņemt kaut daļēji ( 11. grozījums par pievienoto vitamīnu un minerālvielu biopieejamību, 12. un 28. grozījums par prasībām attiecībā uz iesaiņojumu, noformējumu un reklāmu, kas nedrīkst patērētāju maldināt, 22. grozījums, ar kuru ierosina ņemt vērā ar pārtikas piedevām uzņemto vitamīnu un minerālvielu daudzumu, nosakot maksimālo atļauto līmeni, 40. grozījums, saskaņā ar kuru noteikta prasība obligāti apspriesties ar Pastāvīgo pārtikas aprites un dzīvnieku veselības komiteju, ja dalībvalstis Komisijai paziņo par jaunu noteikumu pieņemšanu, un 42. grozījums, ar kuru ierosina Komisijai paziņot un publicēt paziņojumus par tādas pārtikas laišanu tirgū, uz kuru attiecas šīs regulas noteikumi ). Komisija vēlas atzīmēt, ka dažos grozījumos paustās bažas netieši jau tiek kliedētās kopējā nostājā , konkrēti, 11. grozījumam – 10. apsvērumā, 12. un 28. grozījumam – 7. panta 2. punktā un 22. grozījumam – 15. apsvērumā un 6. panta 3. punkta b) apakšpunktā. Komisija arī gribētu atzīmēt, ka attiecībā uz izmaiņām obligātajos pārtikas marķējuma elementos kopējās nostājas 6. panta 6. punktā ir netieša norāde uz Direktīvas 90/496/EEK pielikuma nepilnībām. Turklāt Komisija pievieno paziņojumu, kurā pausts apliecinājums tās nodomam pārskatīt pielikumu Direktīvai 90/496/EEK par pārtikas produktu uzturvielu marķējumu un tādējādi atspoguļot šīs izmaiņas regulā par vitamīnu un minerālvielu un dažu citu vielu piedevām pārtikai. Komisija arī apņemas divu gadu laikā pēc regulas pieņemšanas nākt klajā ar priekšlikumu, lai noteiktu atļauto maksimālo un minimālu vitamīnu un minerālvielu daudzumu vai lai noteiktu citus nepieciešamos nosacījumus. Komisijasprāt, tas principā saskan ar 21., 26. un 30. grozījuma mērķiem. 3.4 PADOMES KOPēJā NOSTāJā IEVIESTIE JAUNIE NOTEIKUMI Kopējā nostājā 2. pantā ir svītroti tādi jēdzieni kā “atjaunošana”, “pārtikas aizstājēji” un “uzturrādītāju līdzvērtība” kā mērķus vitamīnu un minerālvielu piedevām pārtikā un līdz ar to – arī prasības un noteikumi par vitamīnu un minerālvielu piedevām pārtikā 3. un 6. pantā. Komisija var pieņemt šīs izmaiņas, ņemot vērā centienus panākt vienkāršojumus. Skaidrības labā Komisija ir gatava pieņemt priekšlikumu sagrupēt visus pārējas pasākumus jaunā 17. pantā, līdz ar to sākotnējā priekšlikumā svītrojot 4. pantu par pārejas pasākumiem attiecībā uz vitamīnu un minerālvielu piedevām pārtikai. Lai veicinātu vietējā tirgus uzraudzību, Komisija var pieņemt, ka dalībvalstis var pieprasīt paziņojumu gan par tādu produktu laišanu tirgū, gan izņemšanu no tā, kuriem var pievienot vitamīnus un minerālvielas (15. pants). Visbeidzot, Komisija atbalsta, ka no II pielikuma svītro nātrija hlorīdu, un tā pieņem arī precizējumu 10. apsvērumā, ka šī viela var tikt arī turpmāk izmantota kā sastāvdaļa pārtikas gatavošanai. 4- SECINĀJUMS Ņemot vērā iepriekš izklāstītās piezīmes, Komisija piekrīt Padomes kopējai nostājai, lai pieņemtu Eiropas Parlamenta un Padomes Regulu par vitamīnu, minerālvielu un citu vielu piedevām pārtikā. 5- DEKLARĀCIJAS Padomes protokolā ietvertās Komisijas deklarācijas ir pievienotas pielikumā šim paziņojumam. PIELIKUMS KOMISIJAS DEKLARĀCIJAS KOMISIJAS UN PADOMES PAZIņOJUMS “Padome un Komisija paziņo, ka visas prasības (vēstījums vai pārstāvība, kas saskaņā ar Kopienas vai valsts tiesību aktiem nav obligāta, tai skaitā zīmēta, grafiska vai simboliska reprezentācija) attiecībā uz vitamīnu un minerālvielu piedevām, piemēram: „ar…”, „atjaunots ar…”, „pievienots…”, „bagātināts...” uzskatāmas par nozīmes ziņā līdzvērtīgu informāciju patērētājiem kā norāde „…avots” Regulas par uztura un veselības prasībām attiecībā uz pārtiku pielikuma izpratnē.” Komisijas paziņojums „Saskaņā ar 4. pantā par ierobežojumiem attiecībā uz vitamīnu un minerālvielu piedevu ierobežojumiem (otrajā ievilkumā) pausto, Komisija pārskatīs pārtikas kategoriju, tādu kā konditorejas izstrādājumi, iespējamo iekļaušanu”. Komisijas paziņojums “Attiecībā uz pausto par Direktīvas 90/496/EEK par pārtikas produktu uzturvielu marķējumu pārskatīšanu, Komisija grasās apsvērt šādu aspektus saistībā ar vitamīniem un minerālvielām: - Direktīvas 90/496/EEK pielikumā noteikto references vērtību pārskatīšana/atjaunināšana un attiecīgie līmeņi, ko varētu uzskatīt par „ievērojamu daudzumu”. - noteikt pielaižu apjomus pieņemamām variācijām no tā pievienoto vitamīnu un minerālvielu apjoma, kas norādīts etiķetē. Jebkādas izmaiņas obligātajos pārtikas marķējuma elementos, ko varētu pieņemt vēlāk, pārskatot direktīvu par pārtikas marķējumu, būs atspoguļotas 7. panta 3. punktā regulā par vitamīnu un minerālvielu, un dažu citu vielu piedevām pārtikā. Komisija grasās pēc iespējas ātrāk un katrā ziņā divu gadu laikā pēc regulas pieņemšanas iesniegt priekšlikumu, lai noteiktu maksimālo un minimālo vitamīnu un minerālvielu daudzumu, kā arī jebkādus noteikumus attiecībā uz to piedevām pārtikā, kā minēts 6. panta 2. punktā. Komisijas paziņojums „Komisija apstiprina, ka, nosakot I pielikumā uzskaitīto vielu maksimālo daudzumu, var paredzēt noteikumu par papildu formulējumu attiecībā uz iesaiņojumu, lai pievērstu dažu patērētāju grupu uzmanību īpašam riskam, ko dažas vielas viņiem varētu radīt, ja šāds formulējums ir pamatots, ievērojot sabiedrības veselības aizsardzības apsvērumus”.